# Milli

Danupha Khanatheerakul, coneguda pel seu nom artístic Milli (tai: ดนุภา คณาธีรกุล) (Bangkok, 13 de novembre de 2002), és una rapera tailandesa. Va guanyar protagonisme a escala nacional amb el seu senzill debut Phak Kon (พักก่อน), que va ser llançat el febrer de 2020. Va ser seguit per un altre senzill d'èxit, Sud Pang (สุดปัง), d'aquell mateix any. L'abril de 2022, va actuar al Festival Coachella, convertint-se en la primera solista tailandesa en participar-hi.
El 2022, Milli va aparèixer en la llista 100 Women de la BBC, com una de les dones inspiradores i influents de l'any.

## Carrera musical
### Inicis

L'interès de Khanatheerakul pel hip-hop apareix als 13 anys. La cantant ha citat Nicki Minaj com una de les artistes que més l'ha influit. Milli va començar la seva carrera als escenaris competint al programa de televisió tailandès The Rapper 2, de 2019. Va ser elogiada pels jutges del concurs pel seu estil exòtic d'actuació i cant.
Després del seu pas pel programa, va signar un contracte amb la discogràfica YUPP!, una editora tailandesa centrada en el rap.

### Senzills de debut

Milli va enregistrar el seu primer senzill Phak Khon (พักก่อน) el febrer de 2020, una cançó de hip-hop que tracta sarcàsticament el seu pas pel col·legi, els seus companys i que llança un missatge contra l'assetjament escolar. Aquesta cançó canta en lü, isaan i anglès.El vídeo musical portava 90,2 milions de visualitzacions a YouTube l'abril de 2022.
El juny de 2020 va publicar un segon single, Sud Pang (สุดปัง), que tracta sobre la seva vida, els seus somnis i la seva bellesa. En aquesta cançó utilitza dues variants de tailandès, issan, japonès, lü i anglès. També amb data d'abril de 2022, el videoclip duia 43,3 milions de visualitzacions a YouTube.

### Crítica política

El 21 de juliol de 2021, el govern militar de Prayut Chan-o-cha va imputar-la per haver criticat la seva mala resposta davant la pandèmia de la COVID-19. Va ser acusada de publicar informació que "amenaçava la seguretat nacional", un delicte castigat amb fins a cinc anys de presó. Els internautes tailandesos, inclosos diversos artistes i entitats musicals, van donar-li suport utilitzant les etiquetes #Saveมิลลิ i #SaveMilli. El govern també va processar una vintena d'influencers més per criticar el govern, acusant-los de difondre "notícies falses".
Aquell any va ser inclosa per la revista GQ en la llista dels "21 músics joves més excitants".

### Festival de Coachella 2022

Milli va actuar al Coachella Valley Music and Arts Festival el 17 d'abril de 2022, convertint-se en la primera artista solista tailandesa en assolir aquesta fita. La seva actuació va incloure un rap que esmentava «els trens del regnat de Rama V, en ús durant 120 anys», referint-se als trens obsolets que encara s'utilitzen regularment al país; i als «fanals de cent mil bahts», una menció al cas de corrupció del govern del subdistricte de Racha Thewa, que va destinar una partida irregular de 68,2 milions de bahts per l'enllumenat públic. Va acabar el seu espectacle menjant un plat d'arròs dolç amb mango (unes postres típiques de Tailàndia) dalt de l'escenari, provocant un boom en el consum d'aquest plat al seu país.
En aquella mateixa època, es va estrenar la pel·lícula tailandesa Fast & feel love, on Milli va fer-hi un cameo. No era la seva primera incursió en el món de l'actuació, ja que el 2021 ja havia actuat en la sèrie The Graduates (บัณฑิตเจ็บใหม่), on també va col·laborar amb una cançó per a la banda sonora.

### Primer àlbum

El seu esperat primer àlbum va veure la llum el 9 de novembre de 2022, batejat Babb Bum Bum.

## Discografia
### Àlbums d'estudi

| Títol | Detalls de l'àlbum |
| Babb Bum Bum | Publicat: 9 de novembre de 2022 Discogràfica: Yupp! |

### Senzills

| Títol | Any | Àlbum |
| Phak Kon (พักก่อน) | 2020 | -- |
| Sud Pang (สุดปัง) | 2020 | -- |
| Nu Tham Eng (หนูทำเอง) | 2021 | -- |
| To the Max | 2021 | -- |
| Not Yet! | 2021 | Babb Bum Bum |
| The Weekend (Milli remix) (amb Bibi) | 2022 | -- |
| 17 Min (17 นาที) | 2022 | Babb Bum Bum |
| Mango Sticky Rice | 2022 | -- |
| Sad Aerobic | 2022 | Babb Bum Bum |
| Welcome | 2022 | Babb Bum Bum |

## Premis

| Premi | Any | Categoria | Destinatari | Resultat |
| Premis Kazz | 2020 | Artista revelació | Milli | Guanyadora |
| Mnet Asian Music Awards | 2020 | Millor artista asiàtic nou (Tailàndia) | Milli | Guanyadora |
| Premis Rap Is Now | 2020 | Cançó Hip-Hop de l'any | Phak Khon | Guanyadora |
| Premis Rap Is Now | 2020 | Artista revelació | Milli | Guanyadora |
| Premis Rap Is Now | 2021 | Artista de l'any | Milli | Nominada |

## Referències

* 1 2 3 «รู้จักกับน้อง MILLI จาก The Rapper 2 ผู้มากับความเฟี้ยวและจริตกะเทยในเพลง ‘พักก่อน’». Arxivat de l'original el 13 octubre 2020. [Consulta: 11 octubre 2020].
* 1 2 «Female rapper Milli becomes first Thai artist to perform at Coachella Festival» (en anglès). Thai PBS World, 17-04-2022. Arxivat de l'original el 18 abril 2022. [Consulta: 17 abril 2022].
* ↑ «BBC 100 Women 2022: Who is on the list this year? - BBC News» (en anglès britànic). News. Arxivat de l'original el 2022-12-07. [Consulta: 10 desembre 2022].
* 1 2 «เปิดประวัติ MILLI เจ้าของเพลงฮิต พักก่อน». Arxivat de l'original el 19 juny 2020. [Consulta: 11 octubre 2020].
* ↑ «The Rapper 2 "มินนี่ MILLI" แร็ปเปอร์สาวจอมแสบ วัย 16 ปี» (en tai). workpointTODAY, 12-03-2019. Arxivat de l'original el 21 octubre 2020. [Consulta: 6 novembre 2020].
* ↑ «2018 แร็ปเปอร์ครองเมือง! เปิดตัว "YUPP!" ค่ายฮิปฮอปสายเลือดใหม่เตรียมสั่นสะเทือนวงการ», 11-09-2021. Arxivat de l'original el 21 novembre 2021. [Consulta: 18 abril 2022].
* ↑ «เพลง พักก่อน เจอดราม่าเหยียดเพศหญิง มิลิ เดอะแร็ปเปอร์ ออกโรงเคลียร์» (en tai). www.thairath.co.th, 10-03-2020. Arxivat de l'original el 13 octubre 2020. [Consulta: 6 novembre 2020].
* ↑ «'มิลลิ พักก่อน' ขอโทษไม่มีเจตนาแร็พเหยียดผู้หญิง» (en tai). คมชัดลึกออนไลน์, 10-03-2020. Arxivat de l'original el 19 juny 2020. [Consulta: 6 novembre 2020].
* ↑ Coconuts Bangkok. «Singer Milli 1st celeb charged for criticizing Thai gov’t following minister’s threat». coconut.co, 21-07-2021. Arxivat de l'original el 22 juliol 2021. [Consulta: 22 juliol 2021].
* ↑ MC Galang. «Milli Reportedly to Be Charged for Criticizing Thai Gov’t for COVID Response». hiphopdx.com, 21-07-2021. Arxivat de l'original el 22 juliol 2021. [Consulta: 22 juliol 2021].
* ↑ Post Reporters. «Police to rein in 'influencers'». Bangkok Post, 22-07-2021. Arxivat de l'original el 18 abril 2022. [Consulta: 22 juliol 2021].
* ↑ «Meet Milli, teen rapper and first Thai solo artist to perform at Coachella» (en anglès). SCMP, 27-04-2022. Arxivat de l'original el 2023-01-23. [Consulta: 23 gener 2023].
* ↑ «“มิลลิ” สุดปัง! ศิลปินเดี่ยวไทยคนแรก ขึ้นโชว์เวทีหลัก Coachella 2022» (en tai). Posttoday, 16-04-2022. Arxivat de l'original el 18 abril 2022. [Consulta: 16 abril 2022].
* ↑ «ถอด ‘มิลลิ’ เล่าเรื่องไทยบนโคเชลลา เสาไฟกินรีถึงขี่ช้าง เมื่อ ‘ซอฟท์เพาเวอร์’ ไม่ใช่แค่รำไทย» (en tai). Matichon, 17-04-2022. Arxivat de l'original el 18 abril 2022. [Consulta: 17 abril 2022].
* ↑ «ไม่สนดราม่า ! อบต.ราชาเทวะ เดินหน้าต่อ สร้างเสาไฟฟ้ากินรีอีก 720 ต้น» (en tai). Spring News, 03-03-2022. Arxivat de l'original el 23 març 2022. [Consulta: 17 abril 2022].
* ↑ Reuters, 22-04-2022 [Consulta: 27 abril 2022]. Arxivat 27 April 2022$^{[Datemismatch]}$ a Wayback Machine.
* ↑ «ไรเดอร์เผย ยอดซื้อเพิ่มเท่าตัว หลัง “มิลลิ” โชว์กิน "ข้าวเหนียวมะม่วง" บนเวที Coachella» (en tai). Sanook, 17-04-2022. Arxivat de l'original el 18 abril 2022. [Consulta: 17 abril 2022].
* ↑ «ข้าวเหนียวมะม่วงร้านดัง ยอดพุ่งรับกระแสมิลลิ» (en tai). Thairath, 17-04-2022. Arxivat de l'original el 18 abril 2022. [Consulta: 17 abril 2022].
* ↑ «หนังและความจริง cross ไปพร้อมๆกัน #FastAndFeelLove เสาร์อาทิตย์นี้ในโรงภาพยนตร์ มาทำให้หนังเรื่องนี้มันเป็นไปได้กันนะ» (en tai), 17-04-2022. Arxivat de l'original el 18 abril 2022. [Consulta: 18 abril 2022].
* ↑ «ฟังเพลง อัลบั้ม เพลงประกอบ The Graduates บัณฑิตเจ็บใหม่ จาก ศิลปิน เพลงประกอบ The Graduates บัณฑิตเจ็บใหม่ เพียบ» (en tàmil). Music Station Kapook. Arxivat de l'original el 2023-01-23. [Consulta: 23 gener 2023].
* 1 2 Gwee, Karen. «MILLI unleashes her long-awaited, “extravagant” debut album ‘BABB BUM BUM’» (en anglès). NME, 10-11-2022. Arxivat de l'original el 2022-11-14. [Consulta: 14 novembre 2022].
* ↑ «KAZZ Awards 2020 นนท์ แก้ม คว้ารางวัล ศิลปินยอดนิยม Rising Star ปีนี้ MILLI คว้าไป» (en tai). TrueID, 27-08-2020. Arxivat de l'original el 12 de novembre 2022. [Consulta: 11 novembre 2022].
* ↑ «2020 Mnet Asian Music Awards Winners | 2020 MAMA» (en anglès). Mwave. Arxivat de l'original el 25 novembre 2021. [Consulta: 25 novembre 2021].
* ↑ «สรุปผลรางวัล RIN Awards 2020! YOUNGOHM รวบ 4 รางวัลที่สุดแห่งปีวงการฮิปฮอป» (en tai). Fungjaizine, 09-11-2020. Arxivat de l'original el 2022-11-12. [Consulta: 11 novembre 2022].
* ↑ «Saran, Rap Against Dictatorship, Milli, 1MILL & More Nominated At Rap Is Now Awards 2021» (en anglès). HipHopDX, 29-11-2021. Arxivat de l'original el 2022-11-12. [Consulta: 11 novembre 2022].